**3 nömrəli əlavə**

**Vergilər nazirinin 14 noyabr 2019-cu il tarixli 1917040101011800 nömrəli əmri ilə təsdiq edilmişdir (*05.10.2020-ci il tarixli 2017040100947700 nömrəli əmrlə edilmiş dəyişikliklərlə).***

**.**

**Dövlət Vergi Xidməti** **ilə əməkdaşlıq edərək vergi müvəkkili kimi fəaliyyət göstərən hüquqi şəxslərin birbaşa bu xidməti göstərən işçiləri üçün təlimin təşkili və keçirilməsi Qaydaları**

**1. Ümumi müddəalar**

* 1. “Dövlət Vergi Xidməti ilə əməkdaşlıq edərək vergi müvəkkili kimi fəaliyyət göstərən hüquqi şəxslərin birbaşa bu xidməti göstərən işçiləri üçün təlimin təşkili və keçirilməsi Qaydaları**”** **(bundan sonra – Qaydalar)** Azərbaycan Respublikasının Dövlət Vergi Xidmətinin 29 aprel 2019-cu il tarixli1917040100387300nömrəli “Vergi müvəkkilləri institutunun yaradılması məqsədi ilə bəzi tədbirlərin görülməsi barədə” əmrinin 2.4-cü bəndinə, “Azərbaycan Respublikasının İqtisadiyyat Nazirliyi yanında Dövlət Vergi Xidməti ilə Vergi Müvəkkili arasında Əməkdaşlıq Sazişinin nümunəvi forması”nın 2.1.4-cü və 4.3.5-ci yarımbəndlərinə və Dövlət Vergi Xidmətinin tədris konsepsiyasına uyğun olaraq hazırlanmışdır.
  2. Bu Qaydalar Dövlət Vergi Xidməti ilə əməkdaşlıq edərək vergi müvəkkili kimi fəaliyyət göstərən hüquqi şəxslərin (bundan sonra vergi müvəkkili) birbaşa bu xidməti göstərən işçiləri üçün təlimin təşkili, təlim nəticəsində təşkil olunmuş imtahanın keçirilməsi və nəticələrinin qiymətləndirilməsi prosedurlarını müəyyən edir.
  3. Təlimin keçirilməsində məqsəd vergi müvəkkilinin birbaşa bu xidməti göstərən işçilərinin (bundan sonra - təlim iştirakçıları) vergi qanunvericiliyində, sığorta haqlarının hesablanmasına və ödənilməsinə münasibətdə məcburi dövlət sosial sığorta, işsizlikdən sığorta və tibbi sığorta qanunvericiliklərində və inzibatçılığında edilmiş dəyişikliklərlə əlaqədar məlumatlandırılması, onların iş təcrübəsinin, bilik və bacarıqlarının, peşə-ixtisas səviyyəsinin artırılması məqsədilə zəif istiqamətlərin aşkarlanması və bu xidmət üzrə fəaliyyətlərinin davam etdirilməsinin mümkünlüyünün müəyyən edilməsindən ibarətdir.

1. **Təlimin təşkili**

2.1. Təlimə vergi müvəkkilinin birbaşa bu xidməti göstərən işçiləri ildə bir dəfə cəlb edilir.

* 1. Təlim xidmət prosesində təlim iştirakçılarının istifadə etməsi üçün zəruri səviyyədə bilməli olduğu istiqamətlərə aid olan mövzular əsasında aparılır.
  2. Təlimin tədris-mövzu planı, tədris qrafiki, keçiriləcəyi yer və vaxt, **“**Vergi müvəkkili olmaq istəyən hüquqi şəxsin birbaşa bu xidməti göstərəcək işçilərinin imtahandan keçirilməsi **Qaydaları”nın 2.3-cü yarımbəndinə əsasən müəyyən edilmiş** Komissiya ilə razılaşdırılmaqla Tədris Mərkəzi tərəfindən hazırlanır.

2.4. Təlimin tədris-mövzu planında təlimin adı, tədris olunacaq mövzular, mövzular üzrə təlim saatları və təlimçilər barədə məlumatlar əks etdirilir.

2.5. Təlimin keçirilmə yeri, vaxtı və təlim iştirakçıları barədə vergi müvəkkilinə təlimin keçiriləcəyi gündən 1 ay əvvəl Dövlət Vergi Xidmətnin Tədris Mərkəzi tərəfindən elektron qaydada məlumat verilir.

Təlimin müddəti 80 saatdan az olmamaq şərti ilə müəyyən edilir.

**Təlim iştirakçılarının aşağıdakı vəzifələri vardır:**

- təlim prosesində iştirak etmək;

- tədris-mövzu planlarında nəzərdə tutulmuş bütün tapşırıqları yerinə yetirmək;

- vergi müvəkkilliyi üzrə zəruri səviyyədə bilik əldə etmək, öz biliklərini, işgüzar keyfiyyətlərini təkmilləşdirmək;

2.8. Təlim iştirakçılarının aşağıdakı hüquqları vardır:

- ixtisasına uyğun olaraq nəzəri və praktik əhəmiyyət kəsb edən problemlər üzrə məsləhətlər almaq;

- auditoriyalardan, kitabxanadan, oxu zalından, kompüter mərkəzindən və digər köməkçi tədris vasitələrindən istifadə etmək.

1. **İmtahanın keçirilməsi proseduru**
   1. İmtahan test üsulu ilə real vaxt (on-layn) rejimində aparılır və test sualları tədris edilən mövzular əsasında tərtib edilir.
   2. Test üsulu ilə imtahan Vergilər Nazirliyinin Tədris Mərkəzinin rəisinin 23 may 2017-ci il tarixli 1795040100054000 nömrəli əmri ilə təsdiq olunmuş “Vergilər Nazirliyinin Tədris Mərkəzində imtahan prosesinin təşkili və keçirilməsi Qaydaları”nın tələblərinə uyğun olaraq keçirilir.
   3. Test sualları tədris prosesinə cəlb edilmiş təlimçilər tərəfindən tərtib edilir. Tərtib edilmiş suallar Tədris Mərkəzinin elektron bazasına daxil edilməzdən əvvəl inventarizasiya olunur.

3.4. Test suallarının sayı və imtahan prosesinə ayrılmış vaxt təlim-mövzu planında nəzərdə tutulmuş mövzuların saatlarının dəyişməsindən asılı olaraq dəyişə bilər.

* 1. İmtahan zalı imtahanın keçirilməsi üçün zəruri avadanlıq və vəsaitlərlə təmin olunur. İmtahan zalında təlim iştirakçısı onun üçün müəyyən edilmiş yerdə oturur.
  2. İmtahanın nəticələri üzrə balların hesablanması avtomatlaşdırılmış real vaxt rejimdə informasiya texnologiyaları vasitəsilə həyata keçirilir.
  3. İmtahan prosesində texniki nasazlıq yarandıqda iştirakçı bu barədə imtahan komissiyasına müraciət edə bilər.
  4. İmtahan müəyyən edilmiş vaxtda və saatda başlayır. İmtahanın gedişinə nəzarət İmtahan Komissiyası və tərkibi bu komissiya tərəfindən müəyyən edilən imtahan nəzarətçiləri tərəfindən həyata keçirilir.
  5. İmtahan Komissiyasının tərkibi Dövlət Vergi Xidmətnin müvafiq əmri ilə təsdiqlənir.

1. **Qiymətləndirilmənin aparılması**
   1. İmtahan zamanı təqdim olunan test suallarının azı 70 faizini düzgün cavablandırmış təlim iştirakçısı təlimdən müvəffəqiyyətlə keçmiş hesab edilir və vergi müvəkkilinə bu barədə elektron qaydada 3 iş günü ərzində məlumat göndərilir.
   2. İmtahan zamanı təqdim olunan test suallarından ibarət imtahan testinin azı 70 faizini cavablandırmayan təlim iştirakçısı barədə vergi müvəkkilinə 3 iş günü ərzində məlumat verilir və 1 ay müddətində yenidən Tədris Mərkəzində imtahan verməsi üçün ona şərait yaradılır.
   3. Təkrar imtahan zamanı da təqdim olunan test suallarından ibarət imtahan testinin azı 70 faizini cavablandırmayan təlim iştirakçısının vergi müvəkkilinin birbaşa bu xidməti göstərən işçisi kimi fəaliyyəti məqsəduyğun hesab edilmir və vergi müvəkkilinə bu barədə 3 iş günü ərzində elektron qaydada məlumat göndərilir.
   4. Təlimdə iştirak etməyən təlim iştirakçıları barədə iştirak etməmə səbəbi göstərilməklə Vergi ödəyicilərinə xidmət baş idarəsinə elektron qaydada məlumat göndərilir. Təlimdə üzrsüz səbəbdən iştirak etməyən təlim iştirakçılarının adının vergi müvəkkilinin birbaşa bu xidməti göstərən işçisi kimi fəaliyyətinin məqsəduyğun hesab edilməməsi barədə məsələ qaldırılır və bu barədə elektron qaydada vergi müvəkkilinə 3 iş günü ərzində məlumat göndərilir.
2. **Yekun müddəalar**

5.1. Vergi müvəkkili imtahanın nəticələri ilə razı olmadıqda, onun elektron ünvanına məlumat gəldiyi gündən 3 iş günü müddətində İmtahan Komissiyasına şikayət verə bilər. Şikayətə baxıldıqdan sonra nəticələrə dair müvafiq qərar qəbul edilir. Vergi müvəkkili bu qərardan 30 gün ərzində məhkəməyə şikayət verə bilər.

5.2.  Təlim iştirakçıları imtahanda iştirak edərkən, imtahanın keçirilməsi ilə bağlı tələblərə və qadağalara əməl etməlidir. Onun həmin tələblərə və qadağalara əməl etməməsi halları İmtahan Komissiyası tərəfindən aşkar edildikdə, imtahanın nəticələrinin ləğv olunması barədə qərar qəbul edilir. Bu qərardan inzibati qaydada və məhkəməyə şikayət verilə bilər.